en da en da da da ro da da da sv da sv da en da en it en sv da da da sv sv da da en sv fr da da en
Knutson-Tzara, Greta - Nordic Women's Literature
Voksede op i en velstillet, sprogkyndig og intellektuel familie. Efter studentereksamen gik hun et år på Carl Wilhelmsons kunstskole og et år på Kunstakademiet, men var ingen af stederne tilfreds med undervisningen og valgte i stedet Paris og kubisten André Lhotes kunstskole. Herefter kom hun kun til Sverige på besøg. I 1925 giftede hun sig med surrealisten Tristan Tzara, fra hvem hun blev skilt i 1942. Hun blev mor til to børn. I krigsårene havde hun et kærlighedsforhold til den franske digter og modstandsleder René Char, og Albert Camus og André Breton hørte til hendes venner.
Efter hun i 1929 holdt sin første separatudstilling i Paris og i Stockholm 1932, skrev hun kritik og kulturartikler i svenske og franske tidsskrifter, prosa og en modernistisk poesi, der svæver drømmeagtigt mellem tid og rum i et surrealistisk inspireret landskab. Først i 1980 blev der i Berlin i hendes egen oversættelse til tysk udgivet et bind med samlede tekster fra 1927 og frem med titlen Bestien. Posthumt udkom 1985 den franske udgave Lunaires. Enkelte prosadigte er oversat til svensk. Greta Knutson begik selvmord i Paris.
Arnejonzon: Greta Knutson 1899-1983. Konstnär och intellektuel, 1994
Hans Holst: Nu brinner bergen: Greta Knutson och modernismen i Paris, 2001
Jeg er Apollons træ
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.